पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार की ओर से कुछ चुनिंदा दुकानों को खोलने के निर्देश दिए गए हैं बाकी पूरी मार्केट बंद कर दी गई है। सड़कों पर सड़कों पर वाहनों की भारी भीड़ नजर आती है जबकि शहर की मार्केट्स पर पूरी तरह से सन्नाटा नजर आता है। ये बातें व्यापार मंडल मोहाली के सदस्यों ने कहीं।
उन्होंने डीएसपी सिटी-1 गुरशेर सिंह संधू के माध्यम से सरकार को ज्ञापन भेजा। इसमें कहा गया है कि सड़कों पर वाहनों की आवाजाही जारी है। इसलिए सरकार को दुकानंे खोलने का फैसला करना चाहिए ताकि व्यपारियों को भी राहत मिल सके।
व्यापारियों की ओर से कहा गया कि सरकार की ओर से शराब के ठेके खोलने के निर्देश जारी कर दिए गए हैं लेकिन स्टेशनरी, बुक शाॅप्स को बंद रखने के लिए कहा गया है। व्यापारियों के कहा कि लॉकडाउन के समय में भी स्कूलों की ओर से बच्चों को ऑनलाइन स्टडी करवाई जा रही है। ऐसे में बच्चों को किताबों और स्टेशनरी आइटम्स की जरूरत पड़ती है।
दुकानें बंद होने के कारण बच्चों को सामान नहीं मिल रहा है जिसके चलते पढ़ाई प्रभावित हो रही है। व्यापारियों ने कहा कि लोगों के लिए शराब से ज्यादा किताबों और स्टेशनरी आइटम्स की दुकानें जरूरी हैं। व्यापार मंडल के अध्यक्ष विनीत वर्मा और महासचिव सरबजीत सिंह पारस ने कहा कि सरकार की ओर आधी-अधूरी पाबंदियां लगाई गई हैं।
व्यापारियों ने कहा कि सड़कों पर घूमने वालों को काबू किया जाए नहीं तो इन पाबंदियों का कोई असर नहीं होगा। व्यापारियों का कहना है कि सरकार की ओर से अपने दफ्तर तो खोले गए हैं और वहां पर 50 फीसदी कैपेसिटी के साथ काम चलाया जा रहा है लेकिन वहीं दूसरी ओर प्राइवेट दफ्तरों को बंद करने के आदेश जारी कर दिए गए हैं।
उन्होंने कहा कि प्राइवेट दफ्तरों का काम काज बंद करने के चलते बहुत से संस्थानों को भारी आर्थिक बोझ का सामना करना पड़ रहा है और कई संस्थान को बंद होने की कागार पर हैं। 5 बजे पुलिस बंद करवा रही है दुकानें...डिस्ट्रिक्ट मजिस्ट्रेट (डीएम) की ओर से जारी किए निर्देश के तहत पुलिस की ओर से शाम पांच बजे से दुकानों को बंद करवाने का काम शुरू कर दिया जाता है।
फेज-7 तथा फेज-3बी2 की मार्केट में मटौर थाना पुलिस दुकानें बंद करवाने के लिए पहुंच रही है। वहीं फेज-5, 4 की मार्केट में थाना फेज-1 की टीम पहुंच रही है। इसके अलावा पुलिस की ओर से मार्केट में अनाउंसमेंट भी की जा रही है कि दुकानदार सरकार के आदेशों का पालन करें और पांच बजे अपनी दुकानें बंद कर दें।
इसके अलावा दिन के समय में भी जब ग्राहक उनके पास आते हैं तो वो काेविड के सुरक्षा नियमों को ध्यान में रखें और सोशल डिस्टेसिंग और सैनेटाइजेशन को पूरी तरह से अपनाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn